**Lanț**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poartă tatuate pe coapse mângâierile tale,

aceleași tatuaje complicate care îmi ard pielea,

dureros impregnate de pasiune.

Stigmat al nopților nebune

sau, poate, atât de firești.

Poartă la gleznă sărutul tău,

același sărut care mă-nlănțuie,

trofeu al unei clipe

seduse de buzele tale.

Poartă în gând șoaptele,

aceleași șoapte care îmi cer să te scriu

ca pe un poem neînțeles

sau doar ca pe o frază

pe care o rostim

toate.

Adina V.

11.04. 2018